open-index/open-wikipedia-markdown huggingface dataset:
גלובידנס

**גלובידנס** (שם מדעי: *Globidens*; מילולית: "שיני גלובוס") הוא סוג של זוחל ימי נכחד שחי במשך הקרטיקון לפני 84.6 עד 66 מיליון שנה מזמננו. מוסזאורוס זה היה קטן יחסית לבני המשפחה, והגיע רק עד אורך 6 מטרים בממוצע. הוא תואר לראשונה בידי החוקר האמריקאי צ'ארלס ו. גילמור  ב-1912.

המאובנים שלו התגלו באזורים שונים לאורך העולם, ביניהם במרוקו, אינדונזיה, אנגולה וארצות הברית. ככל הנראה הוא היה בעל תפוצה נרחבת בימים במשך המזוזואיקון, עד הכחדת הקרטיקון הגדולה.

זוחל זה היה דומה לפלייטקרפוס, עם מבנה גוף עגלגל בעל סנפירים רחבים, זנב קצר יחסית ולסתות מסיביות כבדות בעלות שיניים מעוגלות שהותאמו לרסק טרף כמו דגים או דיונונים וכן אמוניטים שהוא תפס.

בסוג זה התגלו לאורך השנים מינים רבים, אך חלקם שויכו לסוגים אחרים כמו *Carinodens* או *Igdamanosaurus* ואף לסוגי איכתיוזאורים. מרבית המאובנים כוללים שרידי שיניים מעוגלות וחזקות.

## קישורים חיצוניים

קטגוריה:בעלי חיים שתוארו ב-1912
קטגוריה:טקסונים שתוארו בידי צ'ארלס ו. גילמור
קטגוריה:מוסזאוריים
קטגוריה:מוסזאורים שחיו באסיה
קטגוריה:מוסזאורים שחיו באפריקה
קטגוריה:מוסזאורים שחיו באמריקה הצפונית
קטגוריה:מאובני טקסונים שתוארו ב-1912
יחסי בוסניה והרצגובינה – צ'ילה

**יחסי בוסניה והרצגובינה–צ'ילה** הם היחסים הבינלאומיים בין בוסניה והרצגובינה לבין הרפובליקה של צ'ילה.

## היסטוריה
היחסים בין שתי המדינות ארוכי שנים, וכוננו במקור בשנת 1935, לאחר שקבעו ממשלות צ'ילה ויוגוסלביה הסכמים שונים בנושא מסחרי, תרבותי וביטול אשרות תייר. בשנת 1997, לאחר המלחמה בבוסניה, הורתה צ'ילה על השתתפותם של אנשי קרבינרוס הצ'יליאניים שהצטרפו לכוח המשימה הבינלאומי של המשטרה כמפקחים על המשטרה האזרחית בבוסניה. בשנת 1999 אירחה צ'ילה פליטים מסובניה, אם כי כמעט כולם חזרו לאירופה עקב תנאי המחיה הירודים איתם התקבלו בצ'ילה.

צ'ילה שלחה בשנת 2003 חיילים לבוסניה כחלק מכוח הייצוב של נאט"ו. החל מהשנה שלאחר מכן, מבצע שלום זה הועבר לידי כוח האיחוד האירופי (EUFOR Althea), במסגרת המנדט של האו"ם. לפיכך, צ'ילה ארגנה מאז שליחת כוחות ומשאבים צבאיים לבוסניה והרצגובינה, ששירתו הן בסרייבו והן בבאניה לוקה, ומילאה תפקידים כמו בניית בתים וכערבה לסדר הציבור. צ'ילה אישרה את תמיכתה בהסכמי דייטון ובריבונותה ובשלמותה הטריטוריאלית של בוסניה והרצגובינה, ודחתה את ניסיונות הניתוק של רפובליקה סרפסקה, והיא דוגלת בשמירה על שלטון החוק ברמה הלאומית והבינלאומית.

## ביקורים רשמיים
ביולי 2014 ביקר שר ההגנה הצ'יליאני, חורחה בורגוס, בבוסניה והרצגובינה, שם סקר את משימת שמירת השלום הצ'יליאנית במדינה זו וחתם על הסכם שיתוף פעולה הגנתי בסרייבו עם מקבילו הבוסני, זקרייה אוסמיץ'.

## יחסים מסחריים
בשנת 2016, המסחר בין שתי המדינות הסתכם ב-1.9 מיליון דולר. המוצרים העיקריים שיצאה צ'ילה היו עורות ומוצרי עור, מאכלי ים מוכנים או משומרים ושזיפים מיובשים, ואילו המוצרים שיוצאו בעיקר על ידי בוסניה והרצגובינה כללו דפילטורים חשמליים והנעלה.

## נציגויות דיפלומטיות
* צ'ילה מיוצגת בבוסניה והרצגובינה באמצעות שגרירותה בבודפשט, הונגריה.
* בוסניה והרצגובינה אינה מיוצגת בצ'ילה לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלבניה–צ'ילה

**יחסי אלבניה–צ'ילה** הם היחסים הבינלאומיים בין אלבניה לבין הרפובליקה של צ'ילה.

## סקירה כללית
בשנת 2004 נכנס לתוקפו ההסכם לביטול הוויזה בדרכונים דיפלומטיים ורשמיים שנחתם בין אלבניה לצ'ילה.

המסחר בין שתי המדינות הסתכם ב-1.9 מיליון דולר בשנת 2018, והוא מורכב מיצוא של אלבניה לצ'ילה של מוצרים כמו פרוכרום, הנעלה וחולצות כותנה.

## נציגויות דיפלומטיות
* צ'ילה מיוצגת באלבניה באמצעות שגרירותה ברומא, איטליה.
* אלבניה מיוצגת בצ'ילה באמצעות שגרירותה בברזיליה, ברזיל, ובנוסף היא מחזיקה קונסוליה בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
דמות חוזרת

**דמות חוזרת** (באנגלית: **Recurring character**) היא הופעה קצרה של שחקן כדמות בסדרה או בסרט למשך מספר פרקים קטן יותר מדמות משנה, אך יותר גדול יותר מדמות אורחת. לרוב דמויות המופיעות כך אינם תורמות הרבה לעלילה אך לעיתים כמה פרקי סדרות עוסקות דווקא בדמויות חוזרות. כפי שהשם מרמז, דמות הופכת לחוזרת רק כעבור מספר פרקים ולעיתים לאחר הופעה טובה של השחקן, ההופכת אותו לחלק מהעלילה. לעיתים דמויות שתרמו הרבה בהופעתם הופכים לדמויות קבועות יותר - מה שמכונה באנגלית **דמות פורצת** (Breakout character), למשל הדמויות אלי גולד מ"האישה הטובה", לאו צ'ינגוויק מ"מופע שנות ה-70", אנג'ל ואוז מ"באפי ציידת הערפדים" ודונה מוס מ"הבית הלבן".

חלק מהופעות אלה חלות רק בסרטי ספין-אוף קצרים, או שמתוכם הדמויות מופיעות. אחרות מתאימות לסיטקומים ולאופרות סבון, בהם דמויות חוזרות יכולות "לרענן" את העלילה הקבועה או להשיב דמויות מצחיקות שאינן חתומות על חוזה (למשל קומיקאים שמשתלבים בתעשייה וכו').

בספרות, ישנן סדרות ספרים בהן דמויות חוזרות בכמה מן הספרים. דמות המופיעה בכמה פרקים בספר היא דמות משנית ולא דמות חוזרת.

## ראו גם
* דמות משנה
* הופעת אורח
* הופעת קמע

קטגוריה:דמויות בדיוניות
קטגוריה:אמנות הבמה
קטגוריה:מונחים בטלוויזיה
אוניברסיטת מרקט

**אוניברסיטת מרקט** (באנגלית: **Marquette University**) היא אוניברסיטת מחקר פרטית ישועית במילווקי, ויסקונסין, ארצות הברית. את האוניברסיטה הקים ב-1881 ג'ון הני, הבישוף הראשון של הדיוקסיה הקתולית של מילווקי.

[שמאל|ממוזער|350px|המסיונר הצרפתי [ז'אק מארקט מטיף לאינדיאנים המקומיים]]
האוניברסיטה קרויה על שם ז'אק מארקט, מיסיונר ומגלה ארצות ישועי בן המאה ה-17, שחקר את אזור מדינות ויסקונסין ומישיגן של ימינו. יעודה הראשוני של האוניברסיטה היה לספק חינוך קתולי לאוכלוסיית המהגרים הגרמנים שהגיעו למילווקי באותה תקופה. בראשית דרכה שירתה האוניברסיטה גברים בלבד, אך ב-1909 הייתה למוסד הקתולי הראשון בעולם לחנך סטודנטיות.

האוניברסיטה חברה בהתאחדות המכללות והאוניברסיטאות הישועיות, ולומדים בה כ-12,000 סטודנטים. מרקט היא אחד המוסדות הישועיים הגדולים בארצות הברית, והאוניברסיטה הפרטית הגדולה במדינת ויסקונסין.

באוניברסיטת מרקט 11 בתי ספר וקולג'ים (פקולטות), המלמדים סטודנטים במגוון תוכניות במדעי הטבע, רוח, חברה, בריאות, הנדסה, תקשורת, חינוך, משפטים ורפואת שיניים. באוניברסיטה כ-8,500 סטודנטים לתואר ראשון, וכ-3,300 סטודנטים לתארים מתקדמים, ב-68 מסלולי לימוד לתואר שני ושלישי.

## קישורים חיצוניים

* 

* 

## הערות שוליים

קטגוריה:ויסקונסין: חינוך
קטגוריה:מילווקי
קטגוריה:ישועים
מרקט
מרקט
משפחה שנטמעה נטמעה

ההיגד **משפחה שנטמעה נטמעה** הוא כלל הלכתי לפיו פסולי חיתון שהתערבבו במשפחות כשרות באופן שנשכחה הפסלות שלהם, אינם חוזרים לפסלותם.

## מקור הכלל וטעמו
הכלל נובע מדברי רבי יצחק המובאים בתלמוד:  דהיינו שכלל זה מציל את עם ישראל מלהיפסל בפסלות חיתון, כיון שבפסולים רבים נישואין של כשר ופסול מולידים צאצא פסול (כגון ממזר שנשא כשרה), הדבר עלול היה להביא לכך שמספר הפסולים בישראל יהיה עצום, ועל ידי כלל זה נחשבים רבים מפסולים אלה לכשרים.

מובאים בתלמוד דברי רבי יוחנן שנמנע מלפרסם שמה של משפחה ידועה בפסלותה משום שגדולי הדור נטמעו בה, בהסתמך על קביעה זו של רבי יצחק.

יש מי שכתב שטעם ההיתר הוא משום שספק ממזר אינו אסור מהתורה, וכאשר נטמע בין הכשרים לא החמירו בכך חכמים.

## שיטות הראשונים בהיקף הכלל
לשיטת הרמב"ן יש הבחנה בין זמננו לזמן ימות המשיח. בזמננו ההיתר תקף לממזרים שנתערבבו בקהל, ואילו לעתיד לבוא גם ממזרים ידועים (שיהיו עד אותו זמן) יותרו לבוא בקהל ולהתחתן עם הכשרים לחיתון. פסולים משום עבדות ומשום חללות יהיו תקפים גם לעתיד לבוא, וכן ינהג איסור ממזר בממזרים שיוולדו לאחר ההיתר.

לעומת זאת לדעת הרמב"ם והר"ן גם לעתיד לבוא יהיה ההיתר תקף רק ביחס לממזרים שהתערבבו במשפחות הכשרות באופן שנשכחה הפסלות.
## "כסף מטהר ממזרים"
לכלל זה מצטרפים דברי רבי יהושע בן לוי **כסף מטהר ממזרים**.

לפי דברי הרי"ף כוונת רבי יהושע בן לוי היא שעל ידי כסף יכול ממזר לקנות שפחה כנענית, לשאת אותה וילדיו שיוולדו ממנה יהיו עבדים כנענים, וכשישחרר את בניו יהיו יהודים.

לעומת זאת לפי דברי רש"י והר"ן הכוונה היא שעל ידי כספם של הממזרים לא נמנעים הכשרים מלהתחתן איתם, ועל ידי כך נטמעים בישראל, וגם לעתיד לבא לא ייפסלו.

## הערות שוליים

קטגוריה:משפט עברי: דיני משפחה ואישות
קטגוריה:הלכות אישות
קטגוריה:קידושין: סוגיות תלמודיות
הקואליציה האזרחית (פולין)

**הקואליציה האזרחית** היא מפלגה בפרלמנט הפולני.
הקואליציה מורכבת מכמה סיעות שהתאחדו בשנת 2018. הבולטות שבהן: מפלגת המצע האזרחי, היוזמה הפולנית, המפלגה המודרנית ומפלגת הירוקים.
## היסטוריה
המפלגה הוקמה ב-2018 ובבחירות המקומיות שנערכו באותה השנה בפולין זכתה ב-28 אחוז מקולות המצביעים, ב-8 (מתוך 16) פרובינציות פולין היא הגיעה למקום הראשון ובאחת מהן אף זכתה ברוב הקולות, מועמדי המפלגה נבחרו לראשות העיר ב-19 ערים. בסיס התמיכה של הקואליציה הן הערים הגדולות ומערב פולין. לעומת זאת, במזרח פולין ובכפרים התמיכה בה חלשה יותר.

ב-2019 הצטרפו מפלגת הירוקים הפולנית ומפלגת אוטונומיה לשלזיה לסיעה. בבחירות אותה השנה התמודדה המפלגה לראשונה לפרלמנט הפולני וזכתה ב-134 מושבים בסיים (מתוך 460) וב-43(מתוך 100) מושבים בסנאט, והייתה למפלגה השנייה בגודלה בפרלמנט.

בבחירות לנשיאות פולין ביולי 2020 התמודד מטעם הקואליציה רפאל צ'אסקובסקי שהפסיד בסיבוב השני עם 48.9 אחוז מהקולות למועמד חוק וצדק אנדז'יי דודה שקיבל 51.1 אחוז מהקולות.

בשנת 2023 התחולל מהפך בפולין. המפלגה השיגה את אחוז הקולות השני בגודלו ויחד עם שותפותיו, מפלגת המרכז-ימין "הדרך השלישית" ומפלגת "השמאל החדש", השיגה רוב בפרלמנט הפולני.

## קישורים חיצוניים

* 

## הערות שוליים

קטגוריה:פולין: מפלגות ליברליות
לטאה מוכתמת-צד

**לטאה מוכתמת-צד** (שם מדעי: *Uta stansburiana*) היא מין של לטאה מהמשפחה לטאות מקרינות, החיה בדרום ארצות הברית וצפון מקסיקו באזורים צחיחים ומדבריים.

## תיאור
זוהי לטאה קטנה שאורכה הכולל עד 60 מילימטרים בזכרים, כשהנקבות קטנות מעט יותר. הלטאה היא קרובה רחוקה של האיגואנה, והיא בעלת מבנה גוף דומה, הכולל רגליים שריריות וחזקות, רכס קצר של קוצים לאורך עמוד השדרה וראש בעל לסתות גדולות. לטאות אלה בעלות צבעים רבגוניים בגווני חום-אדמדם עד קרם ועל הגב והצדדים פסים כתומים או צהובים עד כחולים ומעט שחורים. שני הזוויגים משתמשים בצבעיהם למטרות ראווה.

בעונת הרבייה הזכרים מנצלים סלעים טבעיים, בהם הם משתמשים כזירות תצוגה ו"מנופפים" מהסלעים הגבוהים באזור לנקבות. הם מתחרים אחד בשני באגרסיביות כדי למשוך כמה שיותר נקבות לסלעים הגבוהים והחמימים ביותר. לעיתים רחוקות, הצאצאים נולדים מגוף אם שמתה כבר, לאחר מאמצים גדולים, אך לרוב הנקבות מטילות מגוון ביצים בסביבת הזכר השליט באזור.

הלטאות הן ציידות של פרוקי-רגליים מדבריים שונים, והם צדים בהתאם לגודלם, כך שהנקבות הקטנות יותר מחפשות פחות מזון. בתורם הם עלולות להיטרף בידי עופות דורסים, נחשים, שועלים וראקונים. להגנה הם נמלטות במהירות לנקיקי סלעים צרים.

## תת-מינים
* *Uta stansburiana stansburiana*
* *Uta stansburiana nevadensis*
* *'Uta stansburiana uniformis*
* *Uta stansburiana elegans*
* *Uta stansburiana stellata*
* *Uta stansburiana concinna*
* *Uta stansburiana martinensis*
* *Uta stansburiana taylori*

ישנם תת-מינים נוספים שהתבטלו או אף הפכו למינים עצמאיים.

## קישורים חיצוניים

## הערות שוליים

קטגוריה:בעלי חיים שתוארו ב-1852
קטגוריה:טקסונים שתוארו בידי שארל פרדריק ז'ראר
קטגוריה:ערכים שבהם תבנית בריטניקה אינה מתאימה
קטגוריה:לטאות מקרינות
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
הרצל הלאלי

**הרצל הלאלי** (נולד ב־1951) שירת כקצין קשר ראשי בצה"ל, בדרגת תת-אלוף.

## ביוגרפיה

הרצל הלאלי נולד בשנת 1951 בנתניה, להורים שעלו מעיראק. גדל במעברת אור יהודה, ברמת גן ובפרדס כץ. למד בבית הספר המקצועי "מקס פיין" בתל אביב, במגמת טכנאות אלקטרוניקה. ב־1970 התגייס לצה"ל ושירת כטכנאי בית מלאכה קשר. בשנת 1972 סיים קורס קציני קשר. שירת כקצין קשר בגדוד 'ברק' של חטיבת גולני, ובתפקידו זה השתתף במבצע קלחת 4 בדרום לבנון. במלחמת יום הכיפורים שירת בחטיבה זו כסגן קצין קשר חטיבתי, ולחם בקרבות ברמת הגולן ובמובלעת הסורית.

שירת כמפקד צוות בקורס קציני קשר בבה"ד 7 ולאחר מכן כקצין קשר חטיבתי בחטיבה 188. למד הנדסת חשמל בטכניון ולאחר מכן שירת כקצין מטה במחלקת תכנון ארוך טווח במפקדת קצין קשר ואלקטרוניקה ראשי (מקשר"ר). במלחמת שלום הגליל היה קצין קשר במסוק הרמטכ"ל. בשנת 1983 עלה לדרגת סא"ל ומונה לקצין קשר באוגדה 162 שהייתה בתעסוקה מבצעית בלבנון. בשנת 1984 מונה לסגן מפקד קשר ואלקטרוניקה פיקודי (מקשא"פ) של פיקוד המרכז ובשנת 1986 מונה למפקד גדוד הקשר הפיקודי. בשנת 1987 עלה לדרגת אל"ם ומונה למקשא"פ מרכז, תפקיד אותו מילא באינתיפאדה הראשונה. שירת כמפקד מרכז התקשורת הנייחת הצבאית (גם בתקופת מלחמת המפרץ). למד במכללה לביטחון לאומי ולאחר מכן מונה לרמ"ח אג"ם במקשר"ר. בשנת 1994 קודם לדרגת תא"ל ומונה לראש חטיבת המחשוב, שאותה הקים, ואליה הועברו ממר"ם, יחידת אג"ם למחשב, בית הספר למקצועות המחשב ועוד.

בספטמבר 1996 מונה לקצין קשר אלקטרוניקה ומחשבים ראשי. בתקופה זו נדרש צה"ל, כמו יתר העולם, להתמודד עם "באג 2000". ביוני 1999 הוכפף החיל, על-פי החלטת הרמטכ"ל שאול מופז ובניגוד לעמדתו של הלאלי לאגף הטכנולוגיה והלוגיסטיקה, וחלק מתפקידיו הועברו לחטיבת תקשוב שהוקמה ובאגף המבצעים. הלאלי סיים את תפקידו זה ביולי 1999.

לאחר שחרורו מצה"ל מונה לסמנכ"ל לטכנולוגיות ופיתוח עסקי תקשורת בחברת דנקנר השקעות, ולאחר מכן סמנכ"ל בחברת תדיראן מערכות אלקטרוניות. ביוני 2004 מונה למנכ"ל תדיראן טלקום, ושימש בתפקיד זה עד מרץ 2007.

חבר הוועד המנהל של העמותה להנצחת חללי חיל הקשר והתקשוב.

בעל תואר ראשון בהנדסת חשמל מהטכניון בחיפה, ותואר שני במדעי המדינה מאוניברסיטת חיפה, בוגר קורס מח"טים והמכללה לביטחון לאומי.

## קישורים חיצוניים

* 

## הערות שוליים

קטגוריה:תתי-אלופים בצה"ל
קטגוריה:קציני קשר ראשיים
קטגוריה:בוגרי התיכון המקצועי ע"ש מקס פיין
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בוגרי המכללה לביטחון לאומי
קטגוריה:מנכ"לים יוצאי שירות קבע בצה"ל
קטגוריה:ישראלים שנולדו ב-1951
דיסקוטון

**דיסקוטון** (באנגלית: **Diskoton**) היא חברת תקליטים שפעלה בסרייבו בתקופת הרפובליקה הפדרלית הסוציאליסטית של יוגוסלביה.

החברה הוקמה בשנת 1972 על ידי אסים חבריץ' שהיה עובד של Beograd Disk. בתחילת פעילותה החברה פעלה כחברת בת של חברה עירונית Park. חברת האם ניהלה פארק שעשועים וגן חיות של העיר ומשרדי Diskoton הוקמו בשטח זה. פס הייצור של החברה התבסס על ציוד שנרכש בצרפת ובשנת 1973 נוצרו תקליטים ראשונים. עד לשנת 1975 ביכולתם היה לייצר רק EP וסינגלים, אך בסוף 1975 נרכש ציוד ליצירת אריך-נגן וקלטות. בתחילת שנות ה-80 של המאה ה-20 ייצור התקליטים עבר בהדרגה לבלגרד.

לאחר תחילת מלחמת בוסניה בשנת 1992 החברה הפסיקה להתקיים. במהלך הפצצות על סרייבו ארכיון החברה נהרס ועתה לא ניתן לקבל הקלטות חדשות באיכות גבוהה.

בחברה היו רשומים אמנים שהתבססו בבוסניה והרצגובינה לרבות מילדין שוביץ' וחאליד בשליץ'.

בשנת 2000 בסרייבו הוקמה חברה Sarajevo Disk ואמני החברה שעדיין פעילים עברו לחברה החדשה.

## קישורים חיצוניים
* מידע על החברה

קטגוריה:חברות תקליטים
קטגוריה:יוגוסלביה: תרבות
קטגוריה:בוסניה והרצגובינה: תרבות
קטגוריה:סרייבו
Dirty Mind

**Dirty Mind** (בסלנג עברית: **ראש כחול**) הוא אלבום האולפן השלישי של המוזיקאי האמריקאי פרינס. הוא יצא לאור ב־8 באוקטובר 1980 על ידי "וורנר ברדרס רקורדס". פרינס הלחין, הפיק ועיבד את האלבום באולפן הביתי שלו במיניאפוליס, מינסוטה בחודשים מאי–יוני 1980.

מבקרי מוזיקה ראו ב־"Dirty Mind" את אלבומו הגדול הראשון של פרינס – אלבום יצירתי ונועז. מילות השירים עסקו בארוטיקה באופן קיצוני, ישיר ואף פרובוקטיבי (פרינס התייחס לכך: "לא הייתי במתכוון פרובוקטיבי, הייתי במתכוון אני"). האלבום דורג במקום ה־326 ברשימת 500 האלבומים הגדולים בכל הזמנים של רולינג סטון שהתפרסמה ב־2020, ירידה מהמקום ה־206 שדורג בו ברשימה של 2012.

## רקע
בריאיון שנערך עמו כמה חודשים לפני תחילת ההקלטות לאלבומו השני, Prince, אמר פרינס בן ה־20: 
ב־"Dirty Mind" עשה פרינס כל מאמץ אפשרי להוכיח שאכן אינו ביישן, עם פרסום האלבום, שלא היה בוטה כמוהו מבחינה מינית עד אז – אלבום שפתח את הפתח לאלבומים רבים באותו קו.

### הקלטת האלבום
במהלך אביב 1980 הצטרפו פרינס וחברי להקת הליווי שלו דז דיקרסון , , המתופף בובי ז.  והקלידנים דוקטור פינק  וגייל צ'פמן לריק ג'יימס, מתחרה של פרינס, כמופע החימום שלו במשך תשעה שבועות של סיבוב ההופעות שלו.

לאחר תום סיבוב ההופעות של ג'יימס חזר פרינס למינסוטה, שכר בית בוייזאטה , והקים אולפן הקלטות   בסיסי, במימון חברת התקליטים שלו. אף שהבית היה צפוף, פרינס היה מרוצה: , אמר לרולינג סטון.

חברי להקת הליווי תרמו לאלבום. דוקטור פינק כתב את ריף הקלידים סביבו נבנה שיר הנושא. הוא אף הפיק את השיר.

צליל האלבום הוא צליל דמו גולמי נוקשה, מנוגד באופן בולט לצליל המלוטש של שני אלבומיו הקודמים.

## הצלחה מסחרית
"Dirty Mind" הגיע למקום ה־45 במצעד בילבורד 200 ולמקום השביעי במצעד אלבומי ה-R&B/היפ-הופ. ב־20 ביוני 1984 הוכתר האלבום כאלבום זהב על ידי איגוד תעשיית ההקלטות האמריקאי (RIAA). בעקבות מותו של פרינס ב־2016 נכנס האלבום מחדש למצעד בילבורד 200 וכן נכנס לראשונה למצעדים בהממלכה המאוחדת, צרפת ושווייץ.

### סינגלים
הסינגל הראשון, "Uptown", הגיע למקום ה־101 במצעד השירים מתחת להוט 100 ולמקום החמישי במצעד שירי ה-R&B/היפ-הופ. הסינגל השני, "Dirty Mind", הגיע למקום ה־65 במצעד שירי ה-R&B/היפ הופ. כמו כן, "Uptown" ,"Dirty Mind" ו־"Head" יצאו ביחד והגיעו למקום החמישי במצעד שירי הדאנס קלאב.

"Head" נכלל בסרט "כמו אוויר לנשימה" .

## יחס הביקורת

סטיבן תומאס ארלוויין, מבקר AllMusic, כתב:

דייוויד בראון, מבקר אנטרטיינמנט ויקלי, כתב: 

סימון פרייס, מבקר הגרדיאן, כתב: 

## רשימת השירים

## משתתפים
* פרינס – כל תפקידי הזִמרה והביצועים הכליים, למעט הבאים:
* ליסה קולמן  – זמרת רקע ב־"Head".
* דוקטור פינק  – סינתיסייזר ב־"Dirty Mind" (כתב את ריף הקלידים סביבו בנוי השיר) וב־"Head".

## מצעדים ומכירות
### מצעדים שבועיים

*לאחר מותו של פרינס צעד האלבום מחדש

## נתוני מכירות

## קישורים חיצוניים

## ביאורים

## הערות שוליים

קטגוריה:אלבומי פרינס
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:אלבומי חברת וורנר רקורדס
דמעות של סתיו (ספר)

**דמעות של סתיו** (באנגלית: **The Tears of Autumn**) הוא ספר מאת הסופר, העיתונאי ואיש ה-CIA האמריקני צ'ארלס מק'קרי.

## עלילה
עלילת הספר נפתחת כאשר פול כריסטופר, איש מבצעים בשורות ה"ארגון", כפי שמכונה בספר סוכנות הביון של ארצות הברית, וקודם לכן לוטננט בחיל הנחתים, אשר לחם במלחמת העולם השנייה בקרב אוקינאווה ועוטר בכוכב הכסף ולב הארגמן, החל לחקור באופן עצמאי את רצח נשיא ארצות הברית, ג'ון פיצג'רלד קנדי. התיאוריה של כריסטופר הציבה איום על מדיניות החוץ של ארצות הברית, והממונים עליו הורו להפסיק את החקירה. הוא בתגובה סירב, ויצא לבדו לחקירה שהביאה אותו מפריז לרומא, ובהמשך לציריך, לקונגו ולסייגון. לאורך המסע נרדף כרסטופר בידי המתנקשים ואנשי מבצעים של סוכנות הביון שרצו למנוע ממנו לפענח את הפרשה.

## קישורים חיצוניים
* דף הספר באתר "סימניה".
* דף הספר, באתר "טקסט".
## הערות שוליים

קטגוריה:ספרי מתח
קטגוריה:ספרי ריגול
קטגוריה:ספרי 2006
קטגוריה:ספרי אריה ניר הוצאה לאור
מחוץ לחוק: ילדות בדרום אפריקה

**מחוץ לחוק: ילדות בדרום־אפריקה** (באנגלית: **Born a Crime: Stories from a South African Childhood**; מילולית: "נולדתי פשע: סיפורים מילדות דרום־אפריקאית") הוא ספר קומדיה אוטוביוגרפי שנכתב על ידי הקומיקאי הדרום אפריקאי טרוור נואה, שיצא לאור בשנת 2016. עיבוד קולנועי מופק על ידי Paramount.

תרגום לעברית יצא בהוצאת סלע מאיר בשנת 2019 בתרגומו של גל רוזנברג.

הספר זכה בפרס NAACP ליצירה ספרותית יוצאת מן הכלל של סופר ביכורים.
## עלילה
טרוור נואה מספר בגוף ראשון כיצד גדל במולדתו דרום אפריקה בתקופת האפרטהייד. כבן מעורב של אב לבן ואם שחורה, נואה עצמו סווג כ"צבעוני" בהתאם למערכת האפרטהייד של סיווג גזעני. לדברי נואה, הוא הצהיר כי גם תחת האפרטהייד, הוא חש בקשיים להשתלב מכיוון שזה פשע "להיוולד [עבורו] כתינוק מעורב" ומכאן כותרת ספרו.

בחלק גדול, הספר הוא שיר הלל לאמו, פטרישיה נומבוייסלו, שגדלה בצריף עם ארבעה עשר דיירים. נואה מתאר את אמו כעקשנית, חסרת פחד ומורה יוצאת דופן. היא הייתה אישה דתייה אגוקה שלקחה את בנה לשלוש כנסיות בכל יום ראשון, ישיבת תפילה ביום שלישי, לימוד תנ"ך ביום רביעי וכנסיית נוער ביום חמישי, גם כאשר דרום אפריקאים שחורים התפרעו ברחובות ורוב האנשים השתוללו בבתיהם.

הספר נפתח עם נואה הצעיר שנזרק על ידי אמו ממיניבוס מכיוון שהיא חשבה שהנהג, גבר משבט דרום אפריקאי אחר, הולך להרוג אותם. בהמשך חייהם, נואה הצעיר נתפס גונב מכונית, ואמו קובעת את החוק בנושא פשע וענישה. מאוחר יותר, נואה מספר את הסיפור כיצד אביו החורג ירה לה בראשה בזמן שהיא חזרה מהכנסייה עם משפחתה. נואה הצעיר פיתח זריזות חברתית ונפשית שעזרה לו בתקופות אלה, בין אם הוא שוחח בשפתם עם שבטים שונים, או הסתכן במעצר ובאלימות באמצעות מכירת תקליטורי Bootleg לא חוקיים בשכונות מסוכנות. אמו ניהלה דרך כל זאת אהבה קשה ו"משמעת בסגנון תנ"כי ישן".

## ביקורת
הספר שיצא לאור בנובמבר 2016 התקבל לטובה על ידי מבקרי הספרים הגדולים בארצות הברית. הפך לרב המכר מספר 1 של הניו יורק טיימס ונבחר לאחד הספרים הטובים של השנה על ידי הניו יורק טיימס, ניוזדיי, אסקווייר, NPR ו-Booklist. בתחילת 2017 שימשה כותרת הספר רמז בתשבץ של הניו יורק טיימס.

## עיבוד קולנועי
ספר הזיכרונות יעובד לקולנוע בכיכובה של לופיטה ניונגו בתפקיד פטרישיה, אמו של נואה. ניונגו תפיק את הסרט גם עם נואה באמצעות חברת ההפקות שלו, Ark Angel Productions. במרץ 2018, נשכרה ליסל טומי לביים את הסרט. הסרט יופק על ידי אולפני Paramount.

## הערות שוליים

קטגוריה:דרום אפריקה: היסטוריה: תקופת האפרטהייד
קטגוריה:ספרי הומור וקומדיה
קטגוריה:ספרי הוצאת סלע מאיר
Ricky Martin (אלבום, 1999)

**Ricky Martin** הוא אלבום האולפן החמישי של הזמר הפוארטו ריקני ריקי מרטין. האלבום יצא לאור ב-11 במאי 1999 דרך חברת התקליטים קולומביה רקורדס. אלבום זה הוא האלבום הראשון של מרטין בשפה האנגלית.

האלבום זכה להצלחה רבה, בין היתר עקב הלהיט Livin' la Vida Loca, שהיה לסינגל הראשון של מרטין שהגיע לפסגת מצעד השירים האמריקאי בילבורד הוט 100. בחודש הראשון להוצאתו מכר האלבום מעל ל-10 מיליון עותקים ברחבי העולם. האלבום הגיע לפסגת מצעד האלבומים האמריקאי בילבורד 200.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ריקי מרטין
קטגוריה:אלבומים בספרדית
קטגוריה:אלבומים שהופקו על ידי מדונה
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי יהלום בקנדה
קטגוריה:אלבומי חברת קולומביה רקורדס
Ricky Martin (1991)

**Ricky Martin** הוא אלבום הבכורה של הזמר הפוארטו ריקני ריקי מרטין. האלבום יצא לאור ב-26 בנובמבר 1991 דרך חברת התקליטים Sony Mexico ו-CBS International.

האלבום הגיע למקום החמישי במצעד אלבומי הפופ הלטיניים של המגזין בילבורד האמריקאי, ומכר מעל ל-500 אלף עותקים ברחבי העולם.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ריקי מרטין
קטגוריה:אלבומים בספרדית
Seven Swans

**Seven Swans** (בעברית: **שבעה ברבורים**) הוא אלבום האולפן הרביעי של סופיאן סטיבנס, שיצא ב-16 במרץ 2004 דרך Sounds Familyre Records. באלבום זה, סטיבנס נוגע בשיריו בנושאים הקשורים לנצרות ומזכיר בשיריו דמויות כמו אברהם וישו.

## אזכורים
רבים מהשירים מספרים סיפורים מהתנ"ך. השיר "Abraham" מתייחס לסיפור עקדת יצחק, בו אברהם נבחן על ידי אלוהים ואומר לו להקריב את בנו יצחק.

המילים של השיר "Seven Swans" מרמזות באופן רופף על אירועי חזון יוחנן.

## רשימת שירים

## משתתפים
* סופיאן סטיבנס - הלחנה וביצוע
* לורה נורמנדין - קליגרפיה
* רפטר רוברטס - מאסטרינג
* אנדרו סמית' - תופים
* דניאל סמית' - קולות, גיטרה בס, הפקה
* דייוויד סמית' - תופים
* מייגן סמית' - קולות
* מרזוקי סטיבנס - אומנות
* אלין סמית' - קולות

## קישורים חיצוניים
* Seven Swans, באתר יוטיוב

קטגוריה:אלבומי סופיאן סטיבנס
קטגוריה:אלבומים באנגלית
וילהלם הנמן

**וילהלם הנמן** (בגרמנית: **Wilhelm 'Willi' Hahnemann**; 14 באפריל 1914 – 23 באוגוסט 1991) היה כדורגלן ומאמן אוסטרי-גרמני, ששיחק בעמדת החלוץ.

## ביוגרפיה
וילהלם הנמן נולד ב-14 באפריל 1914 בווינה שבאוסטריה. לאורך כל הקריירה שיחק במועדון האוסטרי אדמירה וינה, עימו זכה ב-6 תוארי אליפות, שלוש פעמים בגביע ובתואר מלך השערים בליגה האוסטרית של עונת 1935/36 עם 23 שערים.

הנמן שיחק בנבחרת אוסטריה מ-1935 עד 1948 והוא כבש במדיה 4 שערים ב-23 הופעות. מ-1938 עד ל-1941 שיחק עבור גרמניה לאחר שאוסטריה סופחה אליה בעקבות האנשלוס. במונדיאל 1938 כבש במשחק החוזר נגד שווייץ בשמינית הגמר אך נבחרתו הפסידה 4–2 בסיום. המשחק הכי זכור של הנמן בקריירת הנבחרות שלו היה הניצחון הגדול על פינלנד 0–13 ב-1940. הוא היה לכוכב המשחק עם 6 שערים ובכך השחקן היחיד שכבש עבור גרמניה יותר שערים במשחק בודד היה גוטפריד פוקס שכבש 10 שערים נגד רוסיה במשחקים האולימפיים של 1912.

לאחר שסיים את הקריירה ככדורגלן הנמן היה למאמן בכמה קבוצות שווייצריות. הוא נפטר ב-23 באוגוסט 1991 בגיל 77 במקום הולדתו.

## תארים
;אדמירה וינה
*אליפות אוסטריה (6): 1932, 1934, 1936, 1937, 1939, 1947
*הגביע האוסטרי (3): 1932, 1934, 1947

;אישיים
*מלך השערים בליגה האוסטרית: 1935/36 (23 שערים)

## קישורים חיצוניים

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני אדמירה ואקר
קטגוריה:וינה: כדורגלנים
קטגוריה:כדורגלני נבחרת אוסטריה
קטגוריה:כדורגלני נבחרת גרמניה
קטגוריה:כדורגלני מונדיאל 1938
קטגוריה:גרמנים שנולדו ב-1914
קטגוריה:אוסטרים שנפטרו ב-1991
קטגוריה:גרמנים שנפטרו ב-1991
יחסי סרי לנקה – צ'ילה

**יחסי סרי לנקה–צ'ילה** הם היחסים הבינלאומיים בין הרפובליקה של צ'ילה לבין הרפובליקה הסוציאליסטית הדמוקרטית של סרי לנקה.

## היסטוריה
פבלו נרודה היה הקונסול הכבוד של צ'ילה בציילון בין ינואר 1929 ליוני 1930. באותה תקופה, הוא הואשם בהתעללות מינית, אך אף על פי שהודה בכך, המקרה לא השפיע על הקריירה הדיפלומטית שלו.

## יחסים כלכליים
צ'ילה היא היבואנית הגדולה ביותר של תה סרי לנקה באמריקה הלטינית, ותרבות התה הצ'יליאנית היא עם הצריכה הגבוהה ביותר לנפש באזור; בעוד סרי לנקה מייבאת מצ'ילה בעיקר מקרל, יין אדום וקרטון.

## נציגויות דיפלומטיות
* צ'ילה מיוצגת בסרי לנקה באמצעות שגרירותה בניו דלהי, הודו, ובנוסף היא מחזיקה קונסוליית כבוד בקולומבו.
* סרי לנקה מיוצגת בצ'ילה באמצעות שגרירותה בברזיליה, ברזיל, ובנוסף היא מחזיקה קונסוליה כללית בסנטיאגו דה צ'ילה.

## הערות שוליים

קטגוריה:ערכים ללא קטגוריות פיזיות - יחסי חוץ
מכתש הד

**מכתש הד** הוא מכתש פגיעה קטן שנמצא בים הידוע, הירח. האיגוד האסטרונומי הבינלאומי הכריז על שמו של המכתש ב-1973.

האסטרונאוטים של אפולו 12, פיט קונראד ואלן בין הנחיתו את רכב הנחיתה הירחי *Intrepid* צפונית-מזרחית למכתש הד ב-24 בנובמבר 1969. ממזרח למכתש הד, נמצא מכתש סורוויור . מדרום-מערב למכתש הד, נמצאים מכתש בנש  ומכתש שארפ-אפולו .

שמו של מכתש הד הגיע משום שנראות המכתשים באזור דומה לזו של איש שלג (עם מכתש סורוויור  שיוצר את הגופה של איש השלג) במבט ממזרח, כמו בגישת הנחיתה.

## קישורים חיצוניים

## הערות שוליים

קטגוריה:מכתשי פגיעה על הירח
סורת אל-מולכ

ממוזער|סורת אל-מולכ
**סורת אל-מולק** (בערבית: **سورة الملك**, "המלכות". תעתיק מדויק: "אל-מֻלְכְּ) היא הסורה ה-67 בקוראן, המונה 30 פסוקים.

הסורה הזאת נקראת גם "סורת תבארק", על שם המילה הראשונה שבה.

## תוכן
הנושא העיקרי של סורת אל-מולק הוא ריבונותו לכאורה של אללה על כל היקום.

בפסוקים 1 – 5 נטען כי התכלית שלמה נבראו החיים והמוות היא לבחון את האנשים ולבדוק מי מהם יעשה מעשים טובים ומי לא. כמו כן, פסוקים אלו מתארים את ריבונותו לכאורה של האל.

פסוקים 6 – 14 עוסקים בהשפעה שיש לכאורה לאמונה בריבונות של האל על הגורל של האדם.

פסוקים 15 – 30 מציגים לכאורה סימנים לכך שהאל מסדר ומארגן את החיים של בני האדם.

## קישורים חיצוניים

## הערות שוליים

קטגוריה:סורות
NW פרזידנט

**NW פרזידנט** (בצ'כית: **NW Präsident**, שם רשמי **Nesselsdorfer Wagenbau-Fabriks-Gesellschaft Präsident**, קרוי גם: **Tatra Präsident**, **Präsident**, **Nesselsdorf Präsident**) היא המכונית הממונעת הראשונה שיוצרה במרכז אירופה, דגם של מכונית, קטנה ופתוחה מסוג "Runabout (car)"   מתוצרת יצרנית הרכב הצ'כית **Nesselsdorfer Wagenbau-Fabriks-Gesellschaft A.G** אשר משנת 1919 נודעה בשם טטרה, אשר יוצרה בשנת 1897.

מפעל היצרן **Nesselsdorfer Wagenbau-Fabriks-Gesellschaft A.G** מוקם ב"Kopřivnice"  בחבל ארץ המזרחי מוראביה שבצ'כיה.

## ממאפייני "NW פרזידנט"
* המרכב נגזר מכרכרת סוסים מסוג "מילורד" ("Mylord" ).
* מנוע 2 צילינדרים (מנוע בנץ).
* מנוע אחורי.
* מנוע בנזין.
* מנוע בעירה פנימית.
* סוג הנעה: הנעה אחורית 4x2
* 4 מושבים (מושבים קדמיים + 2 מושבים אחוריים).
* מערכת היגוי - המכונית הייתה מנווטת באמצעות כידון שמוקם במרכז - מול המושבים הקדמיים. הטיית הכידון קדימה ואחורה שימשה להחלפת הילוכים (קדימה - הילוך תחתון).  
* גלגלים לא סימטריים - גלגלים קדמיים קטנים מגלגלים אחוריים.
* תמסורת ידנית - 2 מהירויות שהניע את הציר האחורי באמצעות רצועה שטוחה.
* הגלגלים יוצרו מעץ

## גלריה

קובץ:Tatra President.jpg | דגם "NW פרזידנט"
קובץ:Prasident1.jpg | דגם "NW פרזידנט"
קובץ:NW Präsident.jpg | דגם "NW פרזידנט"
קובץ:Prasident-replica (1977) front.jpg | דגם "NW פרזידנט"
קובץ:Prasident-replica (1977) back.jpg| דגם "NW פרזידנט" - מבט למנוע האחורי



קובץ:Tatra Präsident symbol.svg | שרטוט של דגם "NW פרזידנט"


## ראו גם
* טטרה (רכב)
* NW דגם B
* NW E
* NW F
* "Nesselsdorfer Wagenbau-Fabriks-Gesellschaft" 

## קישורים חיצוניים

* 
* 
* אתר חברת טטרה

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1897
קטגוריה:כלי רכב שיוצרו באימפריה האוסטרו-הונגרית
קטגוריה:מכוניות מנוע אחורי
קטגוריה:רכבי טטרה
Views

***Views*** הוא אלבום האולפן הרביעי של הראפר הקנדי דרייק. האלבום יצא לאור ב-29 באפריל 2016 דרך חברות התקליטים קאש מאני רקורדס, ריפבליק רקורדס ויאנג מאני. הקלטות האלבום, שנעשו על ידי דרייק והמפיק הקנדי 40, החלו בשנת 2015 והסתיימו בשנת 2016. האלבום מושפע מסגנון המוזיקה של מערב הודו ומערב אפריקה.

האלבום הגיע לפסגת מצעד האלבומים האמריקאי בילבורד 200, ומכר מעל למיליון עותקים שקולים לאלבום בשבוע הראשון לצאתו, מתוכם 852 אלף עותקים של האלבום. כל 20 שירי האלבום נכנסו למצעד השירים האמריקאי בילבורד הוט 100.

## רשימת השמעה

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי דרייק
קטגוריה:אלבומים באנגלית
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:זוכי פרס המוזיקה של בילבורד: אלבומים
קטגוריה:זוכי פרסי ה-BET: מוזיקה: אלבום ההיפ-הופ הטוב ביותר
קטגוריה:אלבומי זהב באוסטרליה
קטגוריה:אלבומי פלטינה כפולה ומעלה בארצות הברית
גדס"ר 134

250px|ממוזער|שמאל|אנדרטת הנגמ"ש והארז
250px|ממוזער|שמאל|הנגמ"ש והארז בתוכו
**גדס"ר 134** היה גדוד סיור תחת אוגדה 36 שפעל בין השנים 1972–1974. הגדס"ר היה אחד מתוך מספר גדודי סיור שהוקמו בצה"ל בתחילת שנות ה-70. גדודי הסיור היו גדודים מעורבים של טנקים ונגמ"שים אשר היו תחת פיקודה הישיר של אוגדה. גדס"ר 134 צורף לאוגדה 36, וערך את אימון ההקמה בחורף 1972.

## הגדס"ר במלחמת יום הכיפורים
גדוד 134 מנה 565 לוחמים, מהם כ-10% קצינים. הגדוד שהיה מורכב מיוצאי סיירות ותיקות, היה בתהליך מואץ של קליטת טנקיסטים צעירים לשורותיו, עבר אימון הקמה במחנה שבטה בשנת 1972 והיה מיועד לאימון נוסף בדצמבר 1973.

גדס"ר 134 היה גדוד אוגדתי והשתייך לאוגדה 36. עם פרוץ מלחמת יום הכיפורים היה הגדס"ר ללא מפקד גדוד ורס"ן חנני תבור, סגן מפקד הגדוד, נטל את הפיקוד על הגדוד. הגדוד עבר תחת פיקודה של אוגדה 210, עליה פיקד האלוף דן לנר.

הגדוד סופח לחטיבת השריון 179 בפיקוד אל"ם רן שריג, ולחם איתה בחזית רמת הגולן מול הצבא הסורי. הגדוד השתתף בקרבות הבלימה בגזרת חושניה החל מ-7 באוקטובר.

עיקר הלחימה בוצע על ידי הטנקים, שהשמידו עשרות טנקי אויב, כשלוחמי הנגמ"שים והג'יפים מסייעים להם סיוע צמוד, הן בחילוץ ובפינוי נפגעים והן בחימוש ותדלוק הטנקים בסמוך לקו הלחימה. פלוגת המפקדה של הגדוד יזמה אספקת תחמושת ודלק, פרסה את תחנת האיסוף הגדודית, החזירה טנקים פגועים לכשירות והשתלבה ביחד עם סיירי הגדוד באבטחת הטנקים בלילות, כדי לאפשר לצוותים לאגור כוח לקראת המשך הלחימה. פעולות אלו הצילו חיי רבים ואפשרו רצף לחימה.

בהמשך השתלב גדס"ר 134 בהתקפת-הנגד בגזרת חושניה ובעקירת הכוחות הסורים מרמת הגולן.

ב-11 באוקטובר, במהלך הפריצה למובלעת הסורית, היה הגדס"ר (תחת פיקוד חטיבה 179) הכוח המוביל בהבקעת מערכי הסורים על ציר קוניטרה-דמשק. הציר היה מוגן היטב על ידי הצבא הסורי שהקים עמדות הגנה משני צדדיו של הציר. אלה היו מעובים בנשק נ"ט ומוגנים בשדות מוקשים. הגדוד ספג נפגעים רבים וכמעט כל הטנקים שלו נפגעו.

במשך כל שלבי הלחימה איבד הגדוד 35 מלוחמיו.

לאחר המלחמה, בשנת 1974, פורק הגדוד.

## אנדרטאות גדס"ר 134

לזכר הנופלים של הגדס"ר הוקמו שלושה אתרי זיכרון:
* **אנדרטת גדס"ר 134** נמצאת בחניון קק"ל מול הכניסה לקיבוץ עין זיוון.
* **אנדרטת הנגמ"ש התאנה והארז** כ-100 מטר מערבית לכביש 98, כק"מ צפונית לצומת אלוני הבשן.
* **אנדרטת גדס"ר 134 ב[[פארק עוצבות השריון]]**.

## ראו גם
* חטיבה 179 במלחמת יום הכיפורים

## קישורים חיצוניים
*  
*  גדס"ר 134, באתר "יד לשריון"
*  אנדרטת התאנה והארז, באתר "טיולי"
* 
* 

קטגוריה:יחידות צה"ל במלחמת יום הכיפורים
קטגוריה:גדס"רים שפורקו
שפות שמיות מרכזיות

**השפות השמיות המרכזיות** הן ענף מוּצע במשפחת השפות השמיות, הכולל את ערבית ואת השפות השמיות הצפון-מערביות: ארמית, אוגריתית והשפות הכנעניות (עברית ופיניקית). על פי המיון הזה, השמיות המרכזיות הן אחד משלושת ענפי השפות השמיות, לצד השמיות המזרחיות (אכדית ואבלאית) והשמיות הדרומיות (שפות דרום-ערב החדשות, שפות דרום-ערב העתיקות והשפות האתיו-שמיות).

## הרכב הענף
על פי המיון המקובל, זהו עץ המשפחה המוצע:

משפחת השפות השמיות
** ענף **השפות השמיות המרכזיות**
*** ערבית
*** השפות השמיות הצפון-מערביות
**** כנעניות
*****עברית
*****פיניקית
**** אוגריתית
**** ארמית
** ענף השפות השמיות המזרחיות
*** אכדית
*** אבלאית
** ענף השפות השמיות הדרומיות
*** שפות דרום-ערב החדשות
*** שפות דרום-ערב העתיקות
*** השפות האתיו־שמיותהצעות המיון השונות חלוקות בדבר ההרכב המדויק של ענף השפות השמיות המרכזיות. הגישה הרווחת מחלקת אותו לערבית ולענף השפות השמיות הצפון-מערביות (כולל עברית), כפי שניתן לראות בעץ למעלה. גישה אחרת מובאת במאגר אתנולוג (של SIL), שם מוגדר תת-ענף "שפות שמיות מרכזיות-דרומיות", שכולל את ערבית עם עברית, ומפריד את ארמית לענף צפוני יותר.

## מאפיינים מבחינים
חלק מהמאפיינים המבחינים (איזוגלוסות) את השפות השמיות המרכזיות כקבוצה קוהרנטית:
* מילת שלילה חדשה, "בל", שמקורה אינו ידוע.[דרושות דוגמאות]
* התפשטות הסופית "-ת" בנטיית הסופיות (זמן עבר או אספקט מושלם), בתופעה של הסדרת מערכת, מייצוג של גוף שני בלבד ("אכל**ת**, אכל**ת**ם/ן") – לייצוג גם של גוף ראשון יחיד ("אכל**ת**י"). זאת לעומת המערכת הקדומה יותר, שבה "-כ" הייתה בסופית של גוף ראשון יחיד לעומת "-ת" בגוף שני. לדוגמה, באכדית הפועל הסטטיבי parsā**k**u "אני מחליט/ה", לעומת הגוף השני: parsā**t**a "אתה מחליט", parsā**t**i "את מחליטה", parsā**t**unu "אתם מחליטים", parsā**t**ina "אתן מחליטות".
* נטיית התחיליות (זמן הווה/עבר, או אספקט אימפרפקט) מקבלת תבנית תנועות חדשה – ya-qt**u**l**u**, במקום הצורה הקדומה יותר ya-q**a**tt**a**l.[דרושות דוגמאות]
המאפיין המבחין (איזוגלוסה) העיקרי בין ערבית לשפות הצפון-מערביות הוא הריבוי השבור בערבית. בערבית, רוב שמות העצם (מלבד צורת הבינוני) יוצרים ריבוי בצורה זו, בעוד שבשפות הצפון-מערביות כמעט כל שמות העצם משתמשים בסופיות לריבוי (כמו הסופיות "-ים" ו"-ות" בעברית). לדוגמה, بيت /bayt/ "בית" בערבית הופך ברבים ל- بيوت /buyūt/ "בתים"; זאת לעומת ריבוי באמצעות סופית בעברית: "בַּיִת" /bayit/ הופך ברבים לבָּתִּ**ים** /batim/, ובדומה בארמית בֵּיתָ**א** הופך לבָּתֵּ**י**.[דרושות דוגמה נוספת]

## מקורות

* 


## ראו גם
* שפות שמיות מערביות (הצעה) – קבוצה מוּצעת נוספת במשפחה השמית.

## קישורים חיצוניים

## הערות שוליים

קטגוריה:בלשנות שמית
קטגוריה:שפות שמיות
ג'ונג שאנשאן

**ג'ונג שאנשאן** (בסינית: **钟睒睒**, פין-יין: **Zhōng shǎn-shǎn**; נולד בדצמבר 1954) הוא מיליארדר סיני, מקים ויושב ראש "Nongfu Spring", חברת המשקאות הגדולה בסין ובעל השליטה בחברת הביופארמה "Wantai" שאותה הנפיק באפריל 2020 בבורסת שאנגחאי ומאז נסק שוויה למעל 13 מיליארד דולר.

הונו הוערך במאי 2024 בכ-70 מיליארד דולר.

## חיים מוקדמים וקריירה
שאנשאן שנולד בהאנגג'ואו, נשר בגיל 12 מבית ספר יסודי במהלך התקופה הכאוטית של המהפכה התרבותית בסין, במהלכה נרדפו הוריו על ידי המשטר. הוא עבר לאחר מכן במגוון עבודות, כולל כפועל בניין, ככתב עיתונות וכסוכן מכירות של משקאות לפני שהקים עסק עצמאי משלו.

בספטמבר 1996 הקים את חברת המשקאות Nongfu Spring, שגדלה ביציבות לאורך השנים עד שהגיע להיות חברת המשקאות הגדולה בסין. והונפקה 
הוביל את Wantai (או בשמה המלא Beijing Wantai Biological Pharmacy) להנפקה מוצלחת.

בתחילת 2020 היה מוערך הונו בכמיליארד דולר "בלבד", אולם ההנפקות המוצלחות שלו בבורסת הונג-קונג הקפיצו אותו לשוויון עם ג'ק מא, שהיה באותו זמן האיש העשיר בסין, עם הון אישי מוערך במעל 51 מיליארד דולר (מהמקום ה-1064 למקום ה-20 בעולם).

מאפריל 2020, אז היה הונו מוערך בכ-2 מיליארד דולר, ועד ינואר 2021, קפץ הונו למעל 97 מיליארד דולר. בפברואר היה לראשונה לאסייתי הראשון והאדם החמישי בהיסטוריה שחצה את רף 100 מיליארד דולר.

## קישורים חיצוניים

## הערות שוליים

קטגוריה:מיליארדרים סינים
קטגוריה:אנשי עסקים סינים
קטגוריה:סינים שנולדו ב-1954
קייב ג'ונסון

**קייב ג'ונסון** (באנגלית: **Cave Johnson**; 11 בינואר 1793 – 23 בנובמבר 1866) היה פוליטיקאי ועורך דין אמריקאי, שכיהן כחבר בית הנבחרים של ארצות הברית מטעם טנסי ובתפקיד המנהל הכללי של דואר ארצות הברית.
## ביוגרפיה
קייב ג'ונסון נולד במחוז רוברטסון שבטנסי. בשנים 1813–1814 הוא שירת ברגימנט שלחם באינדיאנים שעליו פיקד אביו. הוא למד בקולג' קמברלנד שבטנסי (כיום אוניברסיטת נאשוויל), השתלם במשפטים וב-1814 התקבל ללשכת עורכי הדין והחל לעסוק במקצוע בעיר קלארקסוויל. ב-1817 מונה כתובע של מחוז מונטגומרי.

ג'ונסון נבחר לבית הנבחרים של ארצות הברית מטעם טנסי וכיהן בו בשנים 1829–1837. בתקופה זו הוא כיהן כיושב ראש הוועדה לתביעות קרקע פרטיות. ב-1836 לא עלה בידו להיבחר מחדש, אך שנתיים לאחר מכן הוא נבחר שוב וכיהן בבית הנבחרים בשנים 1839- 1845. בתקופת כהונתו השנייה הוא כיהן כיושב ראש הוועדה לעניינים צבאיים, הוועדה להוצאות על בנייני ציבור והוועדה לעיניני האינדיאנים.

בבחירות לנשיאות של 1844 הוא היה פעיל במסע הבחירות של ג'יימס פולק, הן בוועידת המפלגה הדמוקרטית והן בבחירות הכלליות. לאחר ניצחונו מינה אותו הנשיא פולק במרץ 1845 לתפקיד המנהל הכללי של דואר ארצות הברית, תפקיד בו הוא כיהן עד לתום נשיאותו של פולק במרץ 1849. ב-1847 העביר ג'ונסון את מחלקת הדואר מגביית דמי משלוח הדואר על ידי הנמענים לתשלום דמי הדואר על ידי השולחים. הוא עשה זאת על ידי הנהגת השימוש בבולי דואר לראשונה בארצות הברית. הוא גם הנהיג את השימוש בתיבות דואר באזורים העירוניים.

בשנים 1850–1851 הוא כיהן כשופט הפדרלי בסבב השביעי. בשנים 1854–1860 הוא היה נשיא בנק טנסי. ב-1860 הוא היה נציב ליישוב היחסים בין ארצות הברית לבין חברת השיט של פרגוואי. במהלך ממלחמת האזרחים הוא נבחר לסנאט המדינתי של טנסי, אך לא הותר לו להיכנס לתפקידו מאחר שהוא תמך בקונפדרציה.

קייב ג'ונסון נפטר בקלארקסוויל שבטנסי ב-23 בנובמבר 1866 ונטמן בבית הקברות גרינווד שבעיר.

## קישורים חיצוניים

* 
* קייב גונסון באתר מרכז מילר של אוניברסיטת וירג'יניה 
* 

קטגוריה:אמריקאים ילידי טנסי
קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל ג'יימס פולק
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בנקאים אמריקאים
קטגוריה:בוגרי בית הספר למשפטים קמברלנד
קטגוריה:אמריקאים שנולדו ב-1793
קטגוריה:אמריקאים שנפטרו ב-1866
חכה

200px|ממוזער|שמאל|חכה מודרנית
**חכה** היא כלי המשמש לתפיסת דגים, כיום בעיקר לדיג חובבני. 

## מבנה וסוגים

החכה הבסיסית היא מקל או מוט פשוט המחוברים לחוט המסתיים בקרס דיג. חכות מודרניות כוללות אביזרים נוספים: גלגלת עליה מלופף החוט, משקולת ומצוף. 

אורך המוט יכול לנוע בין 0.5 ל-6 מטר. מוטות מסורתיים עשויים מעץ, ואילו מוטות מודרניים עשויים בדרך כלל מפיברגלס או סיבי פחמן. המוטות המודרניים אלסטים וחזקים מאוד. מוטות חכה יכולים להיות כיחידה אחת, כמוט המורכב ממספר חלקים המתחברים זה לזה, או כמוט .

החוטים כיום עשויים ניילון. הגלגלות עליהן מלופפים החוטים מונעות את הסתבכות החוט, ולעיתים מכילות מנגנונים שונים ליעול הפעלתן כקפיץ ורצ'ט.

חכות מגיעות בגדלים, אורכים ותצורות רבות, בהתאם לשימוש לו הן מיועדות: לדגים קטנים, בינוניים או גדולים, למים מתוקים או מלוחים, סוגי דיג ספציפיים כגון מוטות זבוב משמשים להטלת זבובים מלאכותיים, מוטות מסתובבים ומוטות פיתיון מיועדים להטלת פיתיונות, חכות לקרח שמיועדות לדיג דרך חורים קטנים באגמים המכוסים קרח, מוטות טרלינג שמיועדים לגרור פתיונות מאחורי סירות נעות, ועוד.

## אופן השימוש

דיג באמצעות חכה נעשה על ידי השחלת פיתיון על הקרס, השלכתו למים ומשיכת הדג החוצה לאחר שזה בלע את הפתיון.

## היסטוריה

על פי ציורים ותבליטים ממצרים העתיקה, המתוארכים לכ-4000 שנה לפני זמננו, השתמשו המצרים הקדמונים בחכה בנילוס, בימות ובתעלות הרבות של אזור הדלתה. דו"ח מסין מהמאה ה-4 לפנה"ס מתאר דיג בחכה עשויה מוט חזרן, חוט דיג עשוי משי, קרס העשוי ממחט ואורז מבושל כפיתיון.

במשך אלפי שנים הייתה החכה שבשימוש הדייגים קצרה יחסית (כמטר). במאה הרביעית הופיעה אצל המקדונים חכה ארוכה יותר המורכבת מכמה חלקים, כאשר לקצה החוט חובר פיתיון בדמות זבוב מלאכותי.

בסוף המאה ה-15 כתבה אם המנזר של סט. אלבנס באנגליה את הספר "מחקר על דיג עם חכה" (A Treatyse of Fysshynge wyth an Angle), שהיה הספר הראשון באנגלית שתיאר בפרוטרוט את השימוש בחכת הדיג, הכנת פיתיונות, וניצול הרגלי הרבייה של הדגים על מנת ללוכדם. החכה המתוארת בספר היא באורך של כ-5 מטר וחוט הדיג היה עשוי משערות סוס קלועות. ב-1653 כתב האנגלי אייזיק ולטון (Izaak Walton) את הספר "הדייג השלם" (The Compleat Angler), הספר, הודפס ב-600 מהדורות מאז יצא לאור לראשונה, והוא הספר המודפס ביותר בשפה האנגלית, אחרי התנ"ך ועבודותיו של ויליאם שייקספיר, ונחשב כספר שהשפיע יותר מכל על ספורט הדיג. התקופה שבה התפרסם הספר (המחצית השנייה של המאה ה-17) התאפיינה גם בסדרה של המצאות הקשורות לדיג: צ'ארלס קירבי, יצרן מחטים מלונדון המציא את הקרס המודרני; דייג אלמוני העלה את הרעיון להעביר את החוט שבקצה החכה דרך לולאה. רעיון זה גרם באופן טבעי להמצאת הגלגלת לאיסוף החוט.

במאה ה-19 התפתח ציוד הדיג במהירות. החכה נבנתה מחומרים אלסטיים כדוגמת חזרן, ולאורכה הותקנו טבעות להובלת החוט שהיה עתה ממשי. מבנה הגלגלת הלך והתפתח, הגליל המרכזי שהיה עשוי עץ הוחלף במתכת. המצאות שונות אפשרו פיזור שווה של החוט על גבי הסליל, ואת סיבוב הגלגלת כך שבעת השלכת החוט הוא יהיה בקו אחד עם הטבעות שעל החכה, ובעת איסוף החוט תהיה הגלגלת מורדת מתחת לחכה.

החכות נעשו קצרות יותר וקלות יותר במאה ה-20. החזרן, ששימש כחומר עיקרי ביצור החכה, הוחלף בסיבי זכוכית ואחר כך בסיבי פחמן, החוט הוחלף לניילון, והפלסטיק הפך לחומר הנפוץ בהכנת פיתיונות מלאכותיים.

## ראו גם
*רשת דיג
*צלצל

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דיג: ציוד ואביזרים
קטגוריה:מקלות
ג'וני (שיר)

**ג'וני** הוא סינגל של הזמר-יוצר הישראלי בר צברי, אשר יצא לאור ב-3 ביולי 2020, כסינגל הראשון מתוך אלבומו השני, "רוקנ'רול בצהריים".

## רקע וכתיבה
השיר הוא שיר בסגנון רוק מזרחי, אשר נכתב על ידי צברי עצמו, הולחן על ידי עדי לוי, והופק על ידי לוי וצברי יחד עם רון בקאל. על השיר אמר צברי בראיון לתוכנית הרדיו של מאיה וג'ובאני רוסו ברדיו חיפה כי נכתב במהלך טיול בברזיל.

## ביקורת
העיתונאי ומבקר המוזיקה שחר אמאנו סקר את השיר באופן חיובי: "העיבוד וההפקה המוזיקלית של עדי לוי (שגם הלחין), רון בקאל ובר צברי משובחים, הביצוע של צברי פשוט כובש ומהווה שילוב של כמה מעולמות המוזיקה הישראלית. ויש לי תחושה שבקרוב כולם יכירו את ג'וני כמוני".

מבקר המוזיקה בן שלו מעיתון הארץ פרסם סיקור על הצלחתו של השיר והאלמנטים השונים בו, ואמר כי "'ג'וני' מחדיר רוח רעננה לפסקול של הרגע, ולצברי ולעדי לוי (שהלחין והפיק) יש סיבות טובות להתגאות במעשה ידיהם, אבל צריך גם להצביע על המגבלות של השיר. סיפור ההתפכחות והלידה מחדש של ג'וני כתוב בצורה די פלקטית, וצברי אמנם המציא את עצמו מחדש מבחינה מוזיקלית, אבל הוא לא יצר יש מאין אלא התמקם בתוך תבנית מוכרת, שמזכירה מדי את דודו טסה ואת לירון עמרם. כשצברי שר את המילים 'חלום ישן' באמצע השיר, זאת נשמעת כמו קריצה מודעת לעמרם, שלהיטו 'חלום ישן' היה המקרה הקודם שבו שיר רוק ים־תיכוני חרך את המצעדים".

## הצלחה
השיר זכה בצאתו להצלחה רבה, כשהצליח להגיע לראשונה למקום ה-129 במצעד שירי הספוטיפיי הישראלי השבועי, ובשיאו הגיע למקום ה-2. במצעד הרשמי של גלגלצ הגיע השיר למקום ה-2, ובמצעד ההשמעות ברדיו השבועי של חברת מדיה פורסט הגיע השיר למקום הראשון.

נכון ליולי 2022, מונה הצפיות של הקליפ השיר באתר יוטיוב עומד על כ-19 מיליון וכ-1.3 מיליון השמעות ברשת הזרמת המדיה ספוטיפיי.

## גרסאות כיסוי
השיר זכה לגרסאות כיסוי ופארודיות שונות, בהן של הקומיקאי אמירם טובים ושל הזמרת הגר יפת, שזכו להצלחה באתר יוטיוב.

## מיקומי שיא

## קישורים חיצוניים

* 
* לדף השיר באתר הספרייה הלאומית

## הערות שוליים

קטגוריה:שירי בר צברי
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
תפסת לי מקום

**תפסת לי מקום** הוא סינגל של הזמר-יוצר הישראלי בניה ברבי, אשר יצא לאור ב-7 באוקטובר 2018, כסינגל השני מאלבומו השני, "מישהו איתי כאן". השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור.

## רקע
השיר הוא בלדה בסגנון המוזיקה המזרחית, שנכתבה מנקודת מבט של אישה אשר פונה אל בן הזוג שלה, ומתארת את הרצון שלה לשמור על אהבתה ולהילחם על מקומה במערכת היחסים.

## וידאו קליפ
לשיר פורסם וידאו קליפ רשמי בערוץ היוטיוב של ברבי, אשר צולם במזרח אירופה והופק על ידי חברת "דיוויז'ן". נכון לספטמבר 2020, הקליפ עומד על כ-21 מיליון צפיות.

## ביקורת
השיר קיבל ביקורת חיובית מצד דודי פטימר באתר "מעריב אונליין": "דרוש אומץ לשיר שיר בלשון נקבה, זה אינו משהו שגרתי כל כך. היכולת לעשות זאת בצורה מרגשת ומשכנעת כל כך, ממחישה היטב את כישרונו של ברבי. השיר החדש מעיד על הדרך הארוכה, הבגרות וההשתפשפות שעבר ברבי לפני שהגיע לצמרת, ומצדיק את מעמדו כאחת ההבטחות המוזיקליות של השנה הקרובה". גם באתר נענע10 סקר פטימר את השיר, שם אמר: "הביצוע המרגש של ברבי נוגע ללב ובייחוד ממחיש את איכותו כזמר מבצע שמתחבר בצורה אינטנסיבית לדמות אותה הוא מגלם בשירו".

מבקר המוזיקה יוסי חרסונסקי העניק לשיר ביקורת מעורבת: "ברבי מאמץ אוריינטציה ים תיכונית, מסלסל 'בין השפיות לשיגעון' כדי לנסות לתפוס צפור ים תיכונית. גם העיבוד – המעבר האינסטרומנטלי – מתנגן בסגנון ים תיכוני מסולסל. השאלה היא: אנה מועדות פניו של בניה ברבי? האם זמר טוב כמוהו מוביל קו אישי של סינגר סונגריטר או מובל לנתיב מיינסטרים שקוף, שבו שירת רגש מאפילה על אותנטיות אומנותית? זו שאלה שהייתי ממליץ לו להתעמק בה".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
עידו דיסנצ'יק

**עידו דיסנצ'יק** (נולד ב-7 בדצמבר 1940) הוא עיתונאי ישראלי שהיה עורך העיתון "מעריב" בשנים 1985–1991, ולאחר מכן יו"ר "בזק" ודירקטור בחברות שונות.

## ביוגרפיה
עידו דיסנצ'יק נולד בשנת 1940 בתל אביב, בן לשולמית (לבית דראליץ) והעיתונאי אריה דיסנצ'יק, שלימים היה העורך השני של "מעריב". למד בתיכון "אוהל שם" ברמת גן.

שירת בנח"ל ועבר קורס קצינים. במלחמת ההתשה התנדב לשרת כ"נמר" ופיקד על אחד ממעוזי "טמפו". הגיע לדרגת סגן אלוף במילואים. קיבל תואר ראשון בכלכלה וסטטיסטיקה מהאוניברסיטה העברית בירושלים ותואר שני בעיתונאות מאוניברסיטת קולומביה בניו יורק. בתום לימודיו חזר לישראל ועבד בסניף ירושלים של "מעריב", ומשם עבר לעריכה בתל אביב.

במשך שלוש שנים וחצי היה שליח "מעריב" בוושינגטון. בשנת 1985 מונה לעורך הראשי של "מעריב", שנמצא במשבר תפוצה מתמשך מאז שנות ה-70.

ב-1987 השיקו דיסנצ'יק והמעצב שמעון זנדהאוז מהפכה עיצובית ב"מעריב", ובכללה החלפת גופן פרנק-ריהל הנפוץ, בגופן חדש שעוצב במיוחד עבור העיתון, "כסלו", המבוסס על גופן "נרקיס". הכותרות המשיכו להידפס בגופן הקודם. השינויים לא התקבלו אצל הקוראים, ותפוצת העיתון, שגם כך הייתה בירידה, ירדה באופן תלול. כעבור שנתיים וחצי חזר בו העיתון מהשינוי.

ב-11 באוקטובר 1989 ערק לישראל בסאם עאדל, טייס של חיל האוויר הסורי, עם מטוסו מדגם מיג 23ML. "מעריב" נחפז להוציא מהדורה מיוחדת ובה סיפור העריקה, אך לא היו בידיו כל פרטים, מלבד עצם הידיעה על העריקה. כדי להתגבר על בעיה זו, פרסם העיתון בעמודו הראשון ידיעה בדויה, פרי דמיונו של כותב הידיעה, שתיארה את הגעתו של העריק לישראל ואת קבלת הפנים שנערכה לו.

ב-1988 רכש רוברט מקסוול רבע ממניות "מעריב", וניסה להפיח בו רוח חדשה. הוכנסו לשימוש מכונות דפוס צבעוניות, והמטרה המוצהרת הייתה החזרת "מעריב" למעמד הבכורה שהיה לו בעבר. מקסוול הגדיל את חלקו בבעלות על העיתון, ובספטמבר 1991, כאשר מקסוול השלים את השתלטותו על העיתון, פרש דיסנצ'יק מ"מעריב".

בשנת 1992 הוא ייסד חברה לייעוץ והשקעות, והיה דירקטור בחברות אחדות, בהן חברת הביטוח "הדר", בנק הפועלים וחברת ההזנק "מרקאדו". ביולי 2000 נבחר ליו"ר דירקטוריון "בזק", ובשנת 2002 הוחלף על ידי מרים מזר.

בשנים 2009–2017 שימש כיושב ראש מועצת המנהלים של מכון ויצמן למדע, ובשנת 2018 העניק לו המכון תואר דוקטור לשם כבוד.

עידו דיסנצ'יק נשוי לדוגמנית בתיה דיסנצ'יק. אחיו רוני דיסנצ'יק שימש כמנהל מוזיאון תל אביב לאמנות ומנהל התזמורת הקאמרית הישראלית.

## קישורים חיצוניים

* 
* 
* 
* 
* 

## הערות שוליים

קטגוריה:עורכי מעריב
קטגוריה:עיתונאים כותבי עברית
קטגוריה:עורכי עיתונים ישראלים
קטגוריה:בוגרי בית הספר אהל שם
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קולומביה
קטגוריה:סגני-אלופים בצה"ל
קטגוריה:דירקטורים ישראלים
קטגוריה:יו"ר בזק
קטגוריה:מקבלי תואר דוקטור לשם כבוד ממכון ויצמן למדע
קטגוריה:משפחת דיסנצ'יק
קטגוריה:ישראלים שנולדו ב-1940
המשרד לענייני נשים (גמביה)

**המשרד לענייני נשים** הוא תפקיד שר בממשלת גמביה, בדרך כלל מוחזק על ידי סגן הנשיא.

## היסטוריה
איזאטו נג'י-סיידי|ממוזער
פאטומטה טמבג'אנג|ממוזער

המשרד הוקם על ידי יחיא ג'אמה, הנשיא השני של גמביה, לאחר ההפיכה הצבאית ביולי 1996. הוא מינה לשרה את סגנית הנשיא, איזאטו נג'י-סיידי .
בתקופת שלטון הנשיא הנוכחי אדאמה בארו: סגנית הנשיא, השרה פאטומטה טמבג'אנג  מפברואר 2017 עד יוני 2018.

ביוני 2018 מונה לסגן הנשיא והשר לענייני נשיאות אוזאינאו דרבוי  עד יוני הוא כיהן כשר החוץ. במרץ 2019 הוא פרש לטובת ההתמודדות לנשיאות בבחירות 2021.

קטגוריה:משרדי נשים ונוער
קטגוריה:גמביה: פוליטיקה
קטגוריה:נשים בגמביה
ראש עיריית קאזאן

ממוזער|בית עיריית קאזאן
**ראש עיריית קאזאן** (ברוסית: **Мэр Казани**) היא המשרה הרמה בעיר קאזאן והוא בעצם האישיות הבכירה שמנהלת את ענייני העיר ומייצג אותה בפני הממשל הפדרלי. המינהל הציבורי בקאזאן הוצג בשנת 1552, לאחר שהצאר איוואן האיום כבש את העיר מידי הטטרים ומינה נציג מטעמו לניהול העיר.
## סמכויות
בהתאם לאמנת העיר וחוקי עזר עירוניים, ראש העיר הוא ראש הרשות המבצעת בעיר ואחראי על פיתוחה הכלכלי והחברתי של העיר, מנהל את משאבי ותשתיות העיר ותפקידי ביצוע נוספים כדוגמת:
# ייצוג העיר מול הממשל הפדרלי וגופים אחרים של השלטון המקומי וייצוג העיר בטקסים ואירועים בינלאומיים;
# חותם על חוקים ותקנות שאושרו על ידי הדומה העירונית של קאזאן, הגוף העירוני המחוקק. בסמכותו אף שלא לחתום ולא לאשר חוקים;
# חותם על הסכמים הנוגעים לעיר קאזאן;
# מרכיב את האדמיניסטרציה של העיר (העירייה) ומנהל אותה, יכול לפזר את העירייה וקובע את המבנה שלה;
# ממנה ומפטר את התובע הכללי של העיר וראשי הסניפים האזוריים של ארגוני הממשל הפדרלי;
# מציע לנשיא רוסיה ולראש ממשלת רוסיה הצעות חוק הנוגעות לעיר קאזאן;
# ממנה ומפטר את נציגי קאזאן באספה הפדרלית של רוסיה;
# ממנה ומפטר את נציגיו בדומה העירונית;
# מגיש לדומה העירונית הצעות חוק;
אם נשקפת סכנה לחיי תושבי העיר, בסמכות ראש העיר להטיל עוצר.

## ראשי העיר
### מאז התפרקות ברית המועצות
*רפיק גומרוב (1991—1993)
*רבו אידיאטולין (1991—1993)
*קאמיל איסחאקוב (1993—2005)
*אילסור מטשין (2005 — ואילך)

## גלריה

קובץ:Kazan town hall.jpg|בית עיריית קאזאן משנת 1854
קובץ:Казанская эмблема, царский титулярник, 1672.jpg|סמל קאזאן בשנת 1672
קובץ:Kazan COA (Kazan Governorate) (1781).png|סמל קאזאן בשנת 1781
קובץ:Coat of Arms of Kazan (Tatarstan) (1990s).png|סמל קאזאן בשנות ה-90 של המאה ה-20.


## קישורים חיצוניים
* 

קטגוריה:קאזאן
קטגוריה:מושלים וראשי עיריות ברוסיה
אוניברסיטת מוחמד בן זאיד לבינה מלאכותית

**אוניברסיטת מוחמד בן זאייד לבינה מלאכותית** או **MBZUAI** (בערבית: **جامعة محمد بن زايد للذكاء الاصطناعي**) היא מוסד אקדמאי-מחקרי לתארים מתקדמים באבו דאבי, בירת איחוד האמירויות הערביות. האוניברסיטה הוקמה בשנת 2019, ומציעה תוכניות בתחום הבינה מלאכותית לתלמידים מקומיים ובינלאומיים. הקמת MBZUAI מהווה חלק "**מאסטרטגיית איחוד האמירויות הערביות לבינה מלאכותית 2031**", אשר אף הולידה הגדרת תפקיד חדש של שר ממשלתי (הראשון בעולם) לבינה מלאכותית.

האוניברסיטה מציעה מסלולי תואר שני ודוקטורט בתחומים: ראייה ממוחשבת, למידת מכונה, ועיבוד שפה טבעית.

## קישורים חיצוניים
* 

## הערות שוליים

קטגוריה:איחוד האמירויות הערביות
קטגוריה:בינה מלאכותית
מוחמד בן זאיד לבינה מלאכותית